钦定古今图书集成/明伦汇编/氏族典/第230卷 > 杨朴
## 钦定古今图书集成/明伦汇编/氏族典/第230卷 > 杨朴

按《元史杨朴传》：“朴字文素，河南人。早以文学得推择
为吏，仕至滁州全椒县尹。滁界庐江，庐江陷于寇，滁人震动。行省参政也先，总兵于滁，不理军事，寇入纵
火，犹张烛挥杯，急逾城出走。朴度必死，乃尽杀其妻
女，朝服坐堂上。盗欲降之，朴指妻女示曰：‘我戕我属，
欲死官守耳，尚何’云云，乃连唾之。贼絷朴倒悬树上”，
而割其肉，至尽，犹大骂弗绝。